|  |
| --- |
| **Kravspecifikation****Træningsbane 1 (TB1), Træningsbane 2 (TB2)**Den endelig placering af træningsbanerne er endnu ikke bestemt, men det bliver to forskellige steder.Træningsbanerne har det samme opvisningsareal som på Nordjyske Arena = 1 fodboldbane (67x110m) Der vil være mellem 100 – 6500 aktive gymnaster samtidig – pr. træningsbane.Der vil blive trænet på begge baner samtidigt.**Kravspecifikation for træningsbanerne:****Leder podie/tårn:**Der skal etableres et podie/tårn med en platform (hævet ca. 2 m), hvorfra instruktørerne skal kunne danne sig et komplet overblik over de formationer, der skal øves til opvisninger, festaftner, åbning/afslutningsceremonierne. Platformen skal være stabil og være ca. 9 m2 (3x3m). Der skal være monteret forsvarligt gelænder, men samtidigt skal det være muligt for gymnasterne at kunne se instruktørenes benbevægelser.Der skal etableres en sikker trappe op til platformen. Platformen skal være skridsikker.Under platformen placeres afviklingsmikser og andet teknisk udstyr.Der er ønske, om at ”rummet” under platformen inddækkes og opdeles, så det evt. er muligt, at der kan opbevares tasker og andet i den ene halv del.**Hver træningsbane skal udstyres med:**Afviklingsmikser med 1 cd afspiller, tilslutning for Mp3 afspiller samt 3 stk. håndholdte mikrofoner og 2 kanaler trådløse mikrofoner med mulighed for både 2 headsets og 2 håndholdte mikrofoner af god kvalitet. Instruktørerne skal kunne bevæge sig rundt på hele træningsbanen uden udfald på de trådløse mikrofoner.**Højtalerplacering og lydbillede på træningsbanerne:**Højttalerne til dækning af opvisningsarealet må ”flyves”. Anlægget skal kunne levere et lydtryk på 90 dB.(A) klart og uforvrænget i centrum af træningsbanen ved max belastning. Anlægget skal kunne levere tydelig talegengivelse over hele træningsbanen.Træningsbanerne ligger tæt i forbindelse med hinanden, og vi vil gerne sikre os, at der ikke er nogle større lydgener fra bane til bane og vil derfor gerne have anskueliggjort, hvordan dette kan løses.Træningsbanerne ligger ikke i umiddelbar forbindelse med Aalborg Stadion.**Afvikling af lyden på træningsbanerne:**Landsstævnet bemander hver træningsbane med egne lydfolk, som er ansvarlig, for at afviklingen foregår tilfredsstillende i samarbejde med opvisningsholdenes instruktører.Leverandøren har det overordnede ansvar, for at lyden fungerer for hver enkelt træningsbane, og at hele anlægget fungerer optimalt.Leverandøren leverer intern kommunikation til de to træningsbaner, således at lydmanden hurtigt kan komme i kontakt med leverandøren, hvis det er nødvendigt.Leverandøren sørger selv for nødvendig afdækning af højttalere på træningsbanerne i tilfælde af regn.Vi forventer, at der tages hensyn til helhedsindtrykket ved valg af afdækningsmateriale og farver evt. farver i landsstævnets logo.**SAMLET BEHOV:**Komplet lyddækning på de to træningsbaner Opbygning af leder podie/tårn ved hver af de to træningsbaner.I tilbuddet skal defineres hvilken brug af strøm/kabler, der er nødvendig for at gennemføre setuppet.**FORELØBIG TIDSPLAN TB1:**Klar mandag d.26/6 kl. 10:00Nedpakning lørdag d.1/7 kl. 23:00Der afvikles dagligt fra kl. 08:00-23:00**FORELØBIG TIDSPLAN TB2:**Klar mandag d.26/6 kl. 10:00Nedpakning fredag d.30/6 kl. 19:00Der afvikles dagligt fra kl. 08:00-23:00**Tilbuddet gives ud fra den foreløbige tidsplan. Tidsplanen forhandles endeligt primo****maj 2017 i samarbejde med leverandøren.** |
|  |

**Aalborg Kommune**

Boulevarden 13

9100 Aalborg

Tlf. 9931 3131

aalborg@aalborg.dk

Cvr-nr.29189420